สรุปหุ้นขึ้นแรง-ลงแรงมีประเด็นหนุนประจำวันนี้
สรุปหุ้นขึ้นแรง-ลงแรงมีประเด็นหนุนประจำวันนี้
14 ก.ย. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ขึ้นแรงประจำวันนี้ (14 ก.ย.) ได้แก่
ราคาหุ้น บริษัท ทาทา สตีล (ประเทศไทย) จำกัด (มหาชน) หรือ TSTH ปิดตลาดวันนี้อยู่ที่ 0.68 บาท บวก 0.15 บาท หรือ 28.30% มูลค่าการซื้อขาย 42.87 ล้านบาท บล.เคเคเทรด แนะนำซื้อเก็งกำไร TSTH โดยราคาหุ้นปิดเป็นแนวโน้มพักตัวทางขาขึ้นยืนเหนือเส้นค่าเฉลี่ย 10 วัน มีวอลุ่มเด่น 4 วัน   แนะนำซื้อเก็งกำไรได้
ราคาหุ้นบริษัท ทีวี ไดเร็ค จำกัด (มหาชน) หรือ TVD ปิดตลาดวันนี้ราคาอยู่ที่ 1.92 บาท บวก 0.13 บาท หรือ 7.26% มูลค่าซื้อขายที่ 67.91ล้านบาท บล.ซีไอเอ็มบี (ประเทศไทย) ระบุ ราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มขึ้นค่อนข้างแข็งแกร่ง หลังจากปรับตัวลดลงไปทดสอบแนวรับของกรอบแนวโน้มขาลง ทำให้แนวโน้มของราคาหุ้นยังมีโอกาสปรับตัวเพิ่มขึ้นต่อเนื่อง
 
สำหรับหุ้นที่ลงแรงประจำวันนี้ (14 ก.ย.) ได้แก่
ราคาหุ้น บริษัท ซีออยล์ จำกัด (มหาชน) หรือ SEAOIL ปิดตลาดวันนี้อยู่ที่ 6.75 บาท ลบ 0.85 บาท หรือ 11.18% มูลค่าการซื้อขาย 27.5 ล้านบาท
ราคาหุ้น บริษัท แมกซ์ เมทัล คอร์ปอเรชั่น จำกัด (มหาชน) หรือ MAX ปิดตลาดวันนี้อยู่ที่ 0.26 บาท ลบ 0.02 บาท หรือ 7.14% มูลค่าการซื้อขาย 50.66 ล้านบาท
ราคาหุ้น บริษัท บิวเดอสมาร์ท จำกัด (มหาชน) หรือ BSM ปิดตลาดวันนี้อยู่ที่ 0.73 บาท ลบ 0.06 บาท หรือ 7.59% มูลค่าการซื้อขาย 12.77 ล้านบาท
ทั้งนี้ ราคาหุ้นที่มีการปรับตัวลงแรง เนื่องจากทั้งสามหุ้นเข้าเกณฑ์ Cash Balance ระดับ 1 เริ่มต้น14 ก.ย. 2558 สิ้นสุด 22 ต.ค. 2558
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 